F-22 er et tomotors jagerfly spesialkonstruert for luft-til-luft-strid, men med mulighet for luft-til-bakke-operasjoner. Flyet er 19 meter langt, vingespennet er 13,5 meter og maks vekt er ca. 27 tonn. F-22 er utrustet med en 20 mm maskinkanon, tre interne lasterom og 4 opphengningspunkt under vingene. Våpenlasten kan bestå av en kombinasjon av missiler og bomber til bruk mot både luft- og bakkemål.